《乙巳三月十五日监察御史王东溪节宿戒方回万》
元代·方回

世间春暖此间寒，万树阴阴万竹攒。
驄马来游人不避，画龙谁写我频看。
余生久已忘三黜，高会犹容预四难。
閒赏孤山梅五绝，樽前剩爱一枝酸。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。